# Z A K LJ U Č C I

sa 35 po redu sjednice Upravnog vijeća Dječjeg vrtića Grigor Vitez Samobor održane 9.6.2020. godine u prostorijama centralnog vrtića u Perkovčevoj 88/1.

**D n e v n i r e d:**

1.Verifikacija zapisnika sa 32.,33. i 34. sjednice Upravnog vijeća

2. Izvješće ravnateljice o radu vrtića i provođenju odluka UV između dvije sjednice

3. Donošenje nove Odluke o raspodjeli rezultata poslovanja u 2019. god.

4. Izvješće o upisu za 2020./2021. pedagošku godinu

5. Žalbe na Rješenje o upisu za ped. godinu 2020./2021.

6. Donošenje odluke o raspisivanju natječaja za zapošljavanje za novu pedagošku godinu

7 Plan rada ljeti

8. Razno

Nakon što je dnevni red jednoglasno prihvaćen, prelazi se na rad po istom.

**Točka 1.**

Konstatira se da su sa Zapisnikom sa 32.,33. i 34. sjednice upoznati svi članovi Upravnog vijeća, te budući nema primjedbi, isti se verificiraju.

**Točka 2.**

Ravnateljica Sandra Ivanuš:

* 24. travnja 2020. poslan je mail svim članovima Upravnog vijeća sa izvješćem o radu DV Grigor Vitez u vrijeme pandemije COVID-19
* Prvi povratak djece prema Odluci HZJZ bio je 11.5.2020. kada su dolazak djece u vrtić prijavile samo obitelji kojima je bio neophodan smještaj djeteta radi povratka na posao. Svi roditelji su ispunjavali Upitnik i Izjavu za roditelje koja je bila dostupna na web stranici DV Grigor Vitez, te smo prema pristiglim prijavama slagali odgojne skupine do 9-ero djece i timove odgojitelja koji su radili zajedno u periodima po 14 dana.
* U tjednu od 11.5- 15.5.2020. u vrtiću je boravilo ukupno 54-ero djece iz svih objekata
* Od 18.5.2020. broj djece se povećao (ukupno 470-ero djece u svim objektima), a temeljem odluke HZJZ od 25.5.2020. vrtić je bio otvoren za sve, bez potrebe najave dolaska ispunjavanjem Upitnika i Izjave za roditelje.
* I dalje su za prihvat djece na ulaznim vratima zadužene naše asistentice i pomoćne radnice, koje djecu preuzimaju i odvode odgojitelju u odgojnu skupinu. Probleme s roditeljima, koji i dalje ne ulaze u objekte nismo imali. Svi, svjesni situacije poštuju našu novu organizaciju rada, a sve prema uputama i preporukama HZJZ.
* Svi odgojitelji su kroz dio ožujka i travnja 2020. iskoristili svoje dane starog godišnjeg, te slobodne dane. Do 25.5.2020. odgojitelji su provodili i rad od kuće. Također su svi iskoristili i po 5 dana godišnjeg odmora za 2020. godinu, tijekom mjeseca svibnja.
* Od 1.6.2020. svi odgojitelji rade u svojim odgojnim skupinama prema tjednom rasporedu rada.
* Od veće nabave u travnju nam je stigao ranije naručeni ugradbeni ormar za sportske rekvizite u dvorani, a čeka se i isporuka velikog kotla za kuhanje u centralnoj kuhinji, kojega je nakon 39 godina korištenja i niza popravaka nužno zamijeniti novim.
* Potreba za rekonstrukcijom dviju kupaonica u centralnom objektu je podržana od Osnivača, te su oni proveli postupak i dogovorili sa tvrtkom Skenmont radove u kolovozu 2020.

**Točka 3.**

**Z a k lj u č a k**

**Donosi se nova Odluka o raspodjeli neutrošenih sredstava iz 2019. godine.**

**Točka 4.**

**Z a k lj u č a k**

**Prihvaća se izvješće o upisu djece u pedagošku godinu 2020./2021.(Izvješće u privitku)**

**Točka 5.**

**Z a k lj u č a k**

**Odbijaju se žalbe na Rješenje o upisu od 22.5.2020. U slučaju ispisa nekog djeteta, tijekom godine će se upisivati dijete sa liste neupisane djece, koja ispunjava uvjete. Pojedinačna Rješenja će se dostaviti roditeljima na kućne adrese.**

**Točka 6.**

**Z a k lj u č a k**

**Raspisuju se natječaji za radnike potrebne za početak nove pedagoške godine:**

**ODGOJITELJ -** ( 5) izvršitelja/ica na određeno vrijeme, puno radno vrijeme, do povratka

odsutnih radnica

**POMOĆNI RADNIK ZA NJEGU , SKRB I PRATNJU DJECE** – šest (6) izvršitelja/ica

na određeno puno radno vrijeme, najdulje do 31.8.2021.

**POMOĆNI RADNIK ZA NJEGU , SKRB I PRATNJU DJECE/POMAGAČ DJETETU S TEŠKOĆAMA U RAZVOJU** – osam (8) izvršitelja/ica na određeno puno radno vrijeme,

najdulje do 31.8.2021.

**POMOĆNI RADNIK ZA NJEGU , SKRB I PRATNJU DJECE/POMAGAČ DJETETU S TEŠKOĆAMA U RAZVOJU** – sedam (7) izvršitelja/ica na određeno nepuno radno

vrijeme, (20 sati tjedno) najdulje do 31.8.2021.

**Točka 7.**

**Z a k lj u č a k**

**Prihvaća se Plan rada ljeti u pedagoškoj godini 2019./2020. po sljedećem rasporedu:**

**Od 1.7. – 10.7.2020. rade svi objekti,**

**osim objekta „PREPELICA“ u Hrastini, koji zbog početka građevinskih radova od 6.7.2020. prelaze u objekt „GRIGOR“ u Perkovčevoj.**

**Od 13.7.2020 - 31.7.2020. sva djeca iz područnih objekata prelaze u objekt „GRIGOR“u Perkovčevoj ulici, radno vrijeme objekta je od 6 – 17,30 sati**

**Od 3.8.2020. – 21.8.2020. sva djeca iz područnih objekata prelaze u objekt „ANTUNTUN“u Kovačićevoj ulici, radno vrijeme objekta je od 6 – 17,30 sati**

**Od 24.8.2020. OTVARAJU SE SVI OBJEKTI ZA RAD**

Zapisnik vodila

Milana Zorić-Šabić Predsjednica Upravnog vijeća

Mateja Sučić

Samobor, 10.6.2020.

KLASA: 003-06/20-01/6

URBROJ: 238/27/71/02-20-1